**Det må sikrast statlege midlar til utbygging av høghastigheits breiband, min. 100 Mbit til alle i heile landet.**

**Forslag.**

Statlege løyvingar til tilskot til fiberutbygging i heile landet må aukast opp til minst det nivået som den raudgrøne regjeringa hadde lagt inn i sitt framlegg til statsbudsjett for 2014.

**Grunngjeving:**

Fiber er i ferd med å bli den nye oljen. Utan likeverdig høghastigheits breiband i heile landet, vil næringslivet bli utsett for ulike konkurransevilkår. Kommersiell utbygging vil berre skje i byar og tettstadar, der tilbydarar finn det lønsamt å bygge ut. For å få bygt ut likeverdige tilbod til alle, trengst det statlege subsidiar i mange år framover, på same måten som Telenor sitt koparnett vart bygt ut tidlegare. Utan høghastigheits breiband i distrikta, vil næringslivet tape konkurransekraft. Ungdomar flyttar ikkje tilbake til ei bygd som manglar like godt breibandstilbod som i byane. Difor er breiband ei like viktig infrastrukturutbygging i dag som veg og straumnett var for tidlegare generasjonar.